L 104/40
HU
Az Európai Unió Hivatalos Lapja
2023.4.19.
AZ EURÓPAI KÖZPONTI BANK (EU) 2023/832 IRÁNYMUTATÁSA (2022. december 16.) az eurorendszer monetáris politikához kötődő keretének végrehajtása során alkalmazott haircutokról szóló (EU) 2016/65 iránymutatás módosításáról (EKB/2015/35) (EKB/2022/49)
AZ EURÓPAI KÖZPONTI BANK KORMÁNYZÓTANÁCSA,
tekintettel az Európai Unió működéséről szóló szerződésre és különösen annak 127. cikke (2) bekezdésének első franciabe­ kezdésére,
tekintettel a Központi Bankok Európai Rendszere és az Európai Központi Bank Alapokmányára és különösen annak 3.1. cikke első franciabekezdésére, a 9.2., 12.1., 14.3. és 18.2. cikkére, valamint 20. cikke első bekezdésére,
mivel:
(1)
A Központi Bankok Európai Rendszere és az Európai Központi Bank Alapokmánya 18.1. cikkének megfelelően az Európai Központi Bank (EKB) és azon tagállamok nemzeti központi bankjai, amelyeknek a pénzneme az euro (a továbbiakban: NKB-k) hitelműveleteket végezhetnek hitelintézetekkel és más piaci szereplőkkel, megfelelő fedezet mellett történő hitelnyújtás révén.
Az (EU) 2015/510 európai központi banki iránymutatás (EKB/2014/60) (1) meghatározza azokat az általános feltételeket, amelyek alapján az EKB és az NKB-k készek hitelműveleteket végrehajtani, ideértve az eurorendszer hitelműveleteihez alkalmazandó fedezetek elfogadhatósági követelményeit.
(2)
Az eurorendszer hitelműveletei céljára elfogadható minden eszköz esetében egyedi kockázatkezelési intézkedések kerülnek alkalmazásra annak érdekében, hogy megvédjék az eurorendszert a pénzügyi veszteségektől azokban az esetekben, amikor az ügyfél mulasztása miatt a fedezetet értékesíteni kell.
Az eurorendszer kockázatkezelési keretszabályozása rendszeres felülvizsgálat tárgyát képezi a megfelelő védelem biztosítása érdekében.
E rendszeres felülvizsgálat eredményeként a Kormányzótanács 2022. július 15-én úgy határozott, hogy a kockázatkezelési keretszabályozást érintő bizonyos változtatásokat vezet be.
(3)
A Kormányzótanács úgy határozott, hogy folytatja a koronavírus-betegség (Covid19) terjedésével összefüggő kivételes gazdasági és pénzügyi körülményekre figyelemmel az eurorendszer által hozott, fedezettel kapcsolatos átmeneti könnyítő intézkedések részeként elfogadott átmeneti haircut-csökkentés fokozatos kivezetését.
Ez a haircut-csökkentés a Kormányzótanács által 2022.
március 23-án elhatározott fokozatos kivezetés második lépése, és ezzel e kivezetés befejeződik.
(4)
Mivel az egyéb jogszabályon alapuló fedezett kötvények és a multi cédulas kockázati profilja hasonló a jumbo fedezett kötvényekéhez, a Kormányzótanács továbbá úgy határozott, hogy azonos haircut-értékelés kell, hogy vonatkozzon rájuk, ezért valamennyi jogszabályon alapuló fedezett kötvénynek és a multi cédulas-nak a II. haircut-kategóriába kell tartoznia, és a jumbo fedezett kötvényekre való hivatkozásokat el kell hagyni az (EU) 2016/65 európai központi banki iránymutatásból (EKB/2015/35) (2).
(1) Az Európai Központi Bank (EU) 2015/510 iránymutatása (2014. december 19.) az eurorendszer monetáris politikához kötődő keretének végrehajtásáról (Az általános dokumentációra vonatkozó iránymutatás) (EKB/2014/60) (HL L 91., 2015.4.2., 3. o.).
(2) Az Európai Központi Bank (EU) 2016/65 iránymutatása (2015. november 18.) az eurorendszer monetáris politikához kötődő keretének végrehajtása során alkalmazott haircutokról (EKB/2015/35) (HL L 14., 2016.1.21., 30. o.).